ΓΡΑΠΤΗ ΕΡΩΤΗΣΗ E-1942/03

υποβολή: Kysti Virrankoski (ELDR) προς την Επιτροπή

(13 Ιουνίου 2003)

Θέμα: Δυνατότητες για άνεργους Φιλανδούς να αναζητήσουν εργασία στο εξωτερικό

Σύμφωνα με τη φιλανδική νομοθεσία και διοικητική πρακτική ένα πρόσωπο δεν δικαιούται επίδομα ανεργίας όταν δεν είναι διαθέσιμο στην αγορά εργασίας λόγω απουσίας του στο εξωτερικό ή για οποιοδήποτε παρόμοιο λόγο. Αν το πρόσωπο αυτό θέλει να διατηρήσει την ιδιότητα του αιτούντος εργασία και το δικαίωμά του στις κοινωνικές παροχές, είναιποχρεωμένος να ειδοποιήσει το γραφείο ευρέσεως εργασίας εκ των προτέρων για το ταξίδι του, το οποίο δεν επιτρέπεται να διαρκέσει περισσότερο από μια εβδομάδα.

Η φιλανδική νομοθεσία και διοικητική πρακτική εμποδίζουν τους ανέργους στη Φιλανδία να αναζητήσουν εργασία στο εξωτερικό. Ταυτόχρονα περιορίζουν αισθητά την ελεύθερη κυκλοφορία των πολιτών εντός της ΕΕ. Τούτο δεν δικαιολογείται με το ότι η απουσία στο εξωτερικό καθιστά δύσκολη την προσφορά εργασίας, καθώς σήμερα μέσω π.χ. κινητών τηλεφώνων μπορεί να έρθει κανείς σε επαφή με τον αιτούντα εργασία σε οποιοδήποτε τόπο της ΕΕ ή ακόμη και εκτός ΕΕ.

Συμφωνούν με την ευρωπαϊκή νομοθεσία τέτοιοι περιορισμοί στην ελεύθερη κυκλοφορία των πολιτών εντός της ΕΕ και στη δυνατότητά τους να αναζητήσουν εργασία·

Τι προτίθεται να πράξει η Επιτροπή για να εγγυηθεί στους άνεργους αιτούντες εργασία ίσα δικαιώματα στην αναζήτηση απασχόλησης σε άλλες χώρες της ΕΕ και στην ελεύθερη κυκλοφορία τους εντός των χωρών της ΕΕ·

Απάντηση της κας Διαμαντοπούλου εξ ονόματος της Επιτροπής

(29 Ιουλίου 2003)

Η ερώτηση του αξιότιμου μέλους του Κοινοβουλίου αφορά την εφαρμογή της νομοθεσίας και των διοικητικών πρακτικών της Φινλανδίας όσον αφορά τις παροχές ανεργίας στις περιπτώσεις που ο άνεργος επιθυμεί να φύγει από τη Φινλανδία και να διαμείνει προσωρινά στο εξωτερικό, π.χ. για διακοπές, χωρίς να πάψει να δικαιούται τις εν λόγω παροχές. Το αξιότιμο μέλος του Κοινοβουλίου διερωτάται εάν το δίκαιο και οι διοικητικές πρακτικές της Φινλανδίας είναι σύμφωνες με την κοινοτική νομοθεσία σχετικά με τα δικαιώματα παροχών στις περιπτώσεις αυτές.

Σύμφωνα με το κοινοτικό δίκαιο στον τομέα της κοινωνικής ασφάλισης, δενφίσταται ενοποιημένο ευρωπαϊκό σύστημα κοινωνικής ασφάλισης. Κάθε κράτος μέλος είναιπεύθυνο για το δικό του σύστημα κοινωνικής ασφάλισης και αποφασίζει το είδος των παροχών, τους όρους της χορήγησης τους καθώς και την αξία τους. Υπάρχουν, ωστόσο, κοινοτικές διατάξεις για το συντονισμό των συστημάτων αυτών στους κανονισμούς (ΕΟΚ) αριθ. 1408/71 και 574/72 του Συμβουλίου(1), προκειμένου να εξασφαλισθεί ότι οι διακινούμενοι εργαζόμενοι και τα μέλη των οικογενειών τους δεν θα χάσουν την προστασία κοινωνικής ασφάλισης όταν μετακινούνται εντός της Κοινότητας, καθώς και για να διασφαλισθεί ο σεβασμός των βασικών αρχών της ίσης και μη διακριτικής μεταχείρισης.

Σύμφωνα με τα παραπάνω, ο καθορισμός των όρων για τη χορήγηση παροχών ανεργίας, όπως είναι, για παράδειγμα, το να είναι κανείς διαθέσιμος στην αγορά εργασίας, εναπόκειται στα κράτη μέλη. Για το λόγο αυτό, το δικαίωμα για παροχές ανεργίας στις περιπτώσεις τις οποίες επισημαίνει το αξιότιμο μέλος του Κοινοβουλίου, δεν εμπίπτει, κατ' αρχήν, στη δικαιοδοσία της Επιτροπής αλλά αποτελεί ζήτημα που μπορεί να επιλυθεί μόνον στο πλαίσιο της εθνικής νομοθεσίας της Φινλανδίας.

Εντούτοις, οι διατάξεις του άρθρου 69 του κανονισμού (ΕΟΚ) αριθ. 1408/71 δίνουν τη δυνατότητα στους ανέργους,πό ορισμένες προϋποθέσεις, να αναζητήσουν εργασία σε κάποιο άλλο κράτος μέλος και, κατά τη διάρκεια της περιόδου αυτής, να διατηρήσουν το δικαίωμα για παροχές ανεργίας από το πρώτο κράτος μέλος. Κατά τη διάρκεια της ανωτέρω αναζήτησης εργασίας, οι παροχές δίδονται από τον οργανισμό του κράτους μέλους στο οποίο έχει μεταβεί ο άνεργος προκειμένου να αναζητήσει εργασία. Ο οργανισμός του πρώτου κράτους μέλους έχει τηνποχρέωση να επιστρέψει το ποσό των παροχών αυτών στον οργανισμό που χορήγησε τις παροχές.

Εάν το αξιότιμο μέλος θεωρεί ότι η Φινλανδία δεν εφαρμόζει καταλλήλως τις διατάξεις του άρθρου 69 του κανονισμού (ΕΟΚ) αριθ. 1408/71, η Επιτροπή το καλεί ναποβάλει περισσότερες λεπτομέρειες απευθείας στη Γενική Διεύθυνση Απασχόληση και Κοινωνικές Υποθέσεις, προκειμένου αυτή να τις εξετάσειπό το πρίσμα του κοινοτικού δικαίου.

(1) Τελευταία ενοποιημένη έκδοση: Κανονισμός (ΕΚ) αριθ. 118/97 του Συμβουλίου, της 2ας Δεκεμβρίου 1996, για τροποποίηση και ενημέρωση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71, ΕΕ L 28 της 30.1.1997.